﻿ No UBI in Interim budget 2019 Modi govt. gifts to middle class पीयूष गोयल बोले-गरीबों को न्यूनतम आय की गारंटी | Business News in Hindi
Interim budget 2019 : यूबीआई पर आगे नहीं बढ़ी मोदी सरकार, किसानों-मिडिल क्लास को दी राहत
Updated Feb 01, 2019 | 18:40 IST | टाइम्स नाउ डिजिटल
Piyush Goyal Budget 2019 : शुक्रवार को पेश अंतरिम बजट में यूनिर्सल बेसिक इनकम (यूबीआई) की घोषणा नहीं की गई। उम्मीद जताई जा रही थी सरकार न्यूनतम गारंटी योजना के बारे में घोषणा कर सकती है।
अंतरिम बजट में गरीबों के लिए मोदी सरकार का बड़ा एलान।
नई दिल्ली : मोदी सरकार ने शुक्रवार को अंतरिम बजट 2019 पेश किया लेकिन इस बजट में यूनिवर्सल बेसिक इनकम (यूबीआई) की घोषणा नहीं हुई। ऐसी चर्चा था कि सरकार गरीबों के लिए न्यूनतम आय की घोषणा कर सकती है। मीडिया रिपोर्टों में सूत्रों के हवाले से कहा गया था कि सरकार इस दिशा में सोच रही है और वह अंतरिम बजट में इस बारे में घोषणा कर सकती है। अंतरिम बजट में मिडिल क्लास और किसानों को राहत दी गई है।
बता दें कि यूबीआई एक ऐसी व्यवस्था है जिसके तहत एक समान राशि देश के सभी व्यक्तियों को हस्तांतरित की जाती है। यूबीआई सरकार की सब्सिडी, टैक्स रिफंड अथवा कल्याणकारी योजनाओं से अलग होती है। यूबीआई पाने वाला व्यक्ति इस राशि को जैसे चाहे खर्च कर सकता है। व्यक्ति को सरकार को यह बताना नहीं पड़ता कि इस राशि को उसने कैसे और कहां खर्च की। आसान शब्दों में कहें तो यूबीआई के तहत प्रत्येक महीने एक तय रकम प्रत्येक नागरिक (चाहे वह नौकरीपेशा हो अथवा बेरोजगार) को हस्तांतरित की जाती है।
कार्यकारी वित्त मंत्री पीयूष गोयल ने अंतरिम बजट पेश करते हुए कहा कि प्रधानमंत्री नरेंद्र मोदी के नेतृत्व में यह सरकार सभी मोर्चे पर सफल हुई है। मोदी सरकार ने मिडिल क्लास को बड़ी राहत देते हुए आय पर टैक्स की सीमा ढाई लाख से बढ़ाकर पांच लाख रुपए कर दिया। सरकार ने किसानों को भी सौगात दी। दो हेक्टेयेर की खेती वाले किसानों को सरकार सलाना छह हजार रुपए उनके बैंक खाते में हस्तांतरित करेगी।
पिछले दिनों कांग्रेस अध्यक्ष राहुल गांधी ने एक रैली को संबोधित करते हुए कहा कि लोकसभा चुनाव के बाद केंद्र की सत्ता में यदि उनकी सरकार चुनकर आती है तो उनकी सरकार गरीबों के लिए यूबीआई की तरह न्यूनतम आय की गारंटी देगी। राहुल के इस बयान के बाद सरकार पर दबाव था कि वह गरीबों के लिए कुछ इसी तरह की योजना की शुरुआत करे।
यूबीआई न्यूज
Interim budget 2019 : यूबीआई पर आगे नहीं बढ़ी मोदी सरकार, किसानों-मिडिल क्लास को दी राहत Description: Piyush Goyal Budget 2019 : शुक्रवार को पेश अंतरिम बजट में यूनिर्सल बेसिक इनकम (यूबीआई) की घोषणा नहीं की गई। उम्मीद जताई जा रही थी सरकार न्यूनतम गारंटी योजना के बारे में घोषणा कर सकती है। Times Now